На основу члана 44 Закона о култури („Службени гласник Републике Србије“, број 72/09), члана 37 Статута града Ниша ("Службени лист Града Ниша", број 88/08) и члана 15 Одлуке о оснивању Народног позоришта у Нишу („Службени лист града Ниша“ број 2/2011-пречишћен текст)

 Скупштина Града Ниша на седници одржаној \_\_\_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измене и допуне Плана и програма рада Народног позоришта у Нишу за 2014. годину, број 01-1694, које је донео Управни одбор Установе, на седници одржаној 03.11.2014. године.

 II Измене и допуне Плана и програма рада Народног позоришта у Нишу за 2014. годину, реализоваће се у складу са финансијским планом ове установе за 2014. годину.

 III Решење доставити Народном позоришту у Нишу, Управи за културу, и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

Председник

Проф. др Миле Илић

***О б р а з л о ж е њ е***

 Управни одбор Народног позоришта у Нишу, на седници одржаној 03.11.2014. године, донео је Измене и допуне Плана и програма рада Народног позоришта у Нишу за 2014. годину, број 01-1694.

Предложене Измене и допуне Плана и програма рада за 2014. годину односе се на Премијерни део Плана и програма рада Народног позоришта у Нишу и то: Планирана премијерна представа „МАСАКРАРИЈЕ“, Ежена Јонеска замењује се премијерном представом „ШОФЕРИ“ Ласла Вегела, из разлога спречености ауторске екипе која је планирана да ради на овом пројекту.

Предложене измене и Плана и програма рада за 2014. годину односе се само на избор премијерне представе. У финансијском смислу План и програм остаје исти и у складу је са средствима опредељеним Финансијским планом Народног позоришта Ниш за 2014. годину.

 Имајући у виду да су Измене и допуне Програма сачињене у складу са законом, прописима Града и циљевима оснивања Установе, предлаже се доношење решења о давању сагласности на Измене и допуне Плана и програма рада Народног позоришта у Нишу за 2014. годину.

 НАЧЕЛНИК

 Небојша Стевановић